**РЕПУБЛИКА СРБИЈА**

**ОПШТИНА ЛАПОВО**

**ОПШТИНСКА УПРАВА**

**Број: 003416002 2024 08233 004 000 017 001**

**Датум: 03. 02. 2025. године**

**ЛАПОВО**

**Његошева број 18**

**Информација**

**о резултатима спроведених консултација**

Општина Лапово је у складу са чланом 16. Одлуке о јавној расправи Општине Лапово („Службени гласник општине Лапово“, број 10/19) спровела процес консултација прикупљањем писаних коментара током израде документа јавних политика, и то :

1. Стратегије за друштвену интеграцију Рома у општини Лапово за период 2025-2030. године,

2. Акционог плана за друштвену интеграцију Рома у општини Лапово за период 2025-2030. године,

3. Локалног акционог плана за унапређење родне равноправности у општини Лапово за период 2025-2030. године,

4. Локалног акционог плана за унапређење положаја избеглих и интерно расељених лица на територији општине Лапово за период 2025-2030. године.

Сва заинтересована јавност је била у могућности да, у периоду спровођења консултација од 16. децембра 2024. године до 30. јануара 2025. године, достави своје писане коментаре, предлоге и сугестије које се односе на области за које се плански акти доносе.

У периоду спровођења консултација није било пристиглих коментара, предлога и сугестија нити мишљења.

**Марко Рајић**

**Извршилац за послове локалног економског развоја,**

**канцеларије за младе и повереник за избегла и расељена лица**